**Vita sancti Gemini (A)**

Militianus miles regis ipse dominabat totam terram Siriae.

Dedit illi Dominus filium; posuit illi nomen Geminus, quia

geminator fuit in opere Domini, geminata talenta reportauit ad

Dominum suum. Anima eius semper intenta erat ad monasterium

aut sanctam ecclesiam.

Audientes Caldei de Sammaria, quod Militianus habebat mentem

in Domino et ipse dominabat totam Siriam, Calcedoniam uenerunt

in terram applicuerunt nauiculas et peruenerunt in terram

Siriae. Et despoliauerunt et depredauerunt, et reuersi sunt ad mare,

et steterunt ibi dies triginta, quia non inuenerunt nauiculas.

Audiens Militianus contristatus est nimis, iratus est ualde. Venit

ad filium suum Geminum et misit se ad pedes eius, postulans ei,

ut prestet adiutorium et impendat sibi auxilium. Et dixit ad filium

suum Geminum: «Fili dilectissime, terra mea depredata est

et ego uolo committere bellum aduersus eos, quia depredauerunt,

propter nomen Domini et propter captiuitatem populi, quoniam

melius est nobis mori in bello, quam uidere malas gentes communiter

habitare cum nostra». Respondit Geminus et dixit patri

278

suo: «Vade in nomine Domini et esto fortis ad pugnam, quia ego

uado et fundam pro te orationem ad Dominum».

Ille uero misit epistolam et nuntios per totam terram Siriae,

et congregauit se omnes bonos et malos, et uenerunt in campum et

fecerunt prelium. Et ipse Militianus, aspiciens ante faciem suam,

uidit filium suum Geminum habentem gladium euaginatum in

manu, et trucidabat omnes. Et fecerunt uictorias et abstulerunt

omnia spolia eorum; et reuersus est Militianus cum magna uictoria,

gratias agens Deo.

Dixit ad uxorem suam Belliadim: «Vbi est filius meus?».

Illa dixit: «Iuit ad orationes fundere propter te, et non est reuersus».

Dixit Militianus: «Vade festinanter et dic filio meo, ut

ueniat ad me cito». Illa abiit et dixit illi: «Pater tuus te querit;

festinanter surge, ueni ad eum, quia dedit illi Deus uictoriam propter

orationem tuam». Ille autem non dedit illi responsum; illa

autem reuersa est. Militianus dixit: «Vbi est ille?». «In cubiculum

suum incumbit orationi et non est locutus ad me» respondit.

Militianus dixit uxori suae: «Ego uidi ante me illum in pugna,

quasi figuram suam, tenens gladium euaginatum et per ipsum

facere uictoriam». Et surgens festinanter uenit ad suum filium et

misit se ad plantas eius, osculans suum filium, et dixit: «Tempus

est, ut reuertar ad Eum, qui misit me in hunc mundum, quia

grauatum est cor meum». Tunc surgens Geminus accessit ad patrem

suum, baptizauit eum et omnem suam domum, quia antea

non habebant baptismum; et accessit ad lectum suum, et subito

expirauit.

Tunc accessit ad lectum uxor eius et inuenit eum mortuum,

et lamentata est et fleuit nimis, currens ad filium suum clamans,

uociferans, dicens: «Veni, ueni, quia pater tuus mortuus est!»; et

ille cucurrit, uenit ad eum et factus est luctus magnus per totam

prouinciam. Nuntiatumque est regi: uenit ad domum Militiani

et lamentatus est, lugens tribus diebus et noctibus. Cucurrerunt

omnes parentes eius ad regem et dixerunt ei: «Domine rex, iube

filium uenire eius ad te, et trade illi militiam, ut sicut pater eius

habuit, ita sequatur uestigia et obedientiam et precepta tua».

Tunc rex eum fecit uenire ad se et dixit illi: «Accipe honorem

patris tui, et propter patrem tuum, qui mihi seruiuit, ampliabo tibi

militiam». Respondit Geminus et dixit ad regem: «Ego miles

Christi sum, et die noctuque milito in Domino: non scio militare

279

in isto seculo, quia arma Dei sequor ». Tunc rex dixit: «Stulte,

propter amicitiam patris te constituo super meam militiam! Nam

ille Deus, de quo dicis, a Iudei comprehensus et ad presidem adductus,

tunc colaphis eum cedere et spineam coronam posuere super

caput eius et crucifixerunt eum, et scio, quia mortuus est».

Respondit Geminus: «Scio, quia Christus, filius Dei, uenit in

hoc mundum, ut redimeret genus humanum propter peccata, quae

de Adam, primo parentum nostrorum, traximus. Vidit Deus,

quod perierat genus humanum: misit Filium suum in utero Virginis,

natum ex muliere, factum sub lege. Denique uenit ad baptismum,

denique uenit ad passionem; et scio, quia mortuus fuit et

uiuus in suo regno peruenit. Et ego ipsum, cum sit uiuus, omni

die sacrifico».

Tunc iratus rex iussit eum in carcerem mitti. Venit mater

et dixit ad regem: «Dimitte filium meum, quia cultor Dei est et

legem Dei sui non relinquet. Ille ieiunat sabbato et secunda sabbati,

et usque ad octauam sabbati et per singulos dies offert sacrificium,

et non comedit nisi modicum panem et tres uncias aquae, et

omnes substantias diuidit pauperibus».

Tunc rex magis iratus recludit eum in carcerem et fecit ad se

uenire filiam fratris sui, Lotobia nomine, et in carcerem recludit

eam cum Gemino, et misit custodes, qui custodirent diligenter, si

eum uidissent comisceri cum ea. Beatus Geminus, immobilis

stans, fixa genua in terra, sic orauit ad Dominum, dicens: «Domine

Deus omnipotens, qui fuisti cum tribus pueris in camino ignis

ardentis, qui liberasti filios Israel de Egipto, Ionam de profundo

maris, Petrum de carcere, Paulum de uinculis, Susannam de falso

crimine, Daniel de lacu leonum, Teclam de tribus tormentis, et

esto mecum seruo tuo, et ne me incurram foueas. Et fac me uincere

intrepido animo blandimenta mulieris, quia tu Deus solus, qui

descendisti de celo et illuminasti Mariam de Spiritu Sancto».

Tunc rex fecit ad se uenire custodes et interrogauit eos. Illi autem

dixerunt: «Vidimus eum genua flectere in terra et oculos ad

celum aspicientem: super eam non aspexit oculos suos». Iratus

rex fecit eum uenire ad se et dixit ei: «Putaui recessisse ab insania

280

tua». Ille respondit: «Insani sunt omnes, qui non adorant dominum

Iesum Christum». Tunc rex percussit palma in faciem eius

et fecit eum cedere nimis et remisit eum in carcere.

Tunc sanctus Geminus orabat ad Dominum dicens: «Domine

Deus omnipotens, in uoluntate tua cuncta sunt posita, creator

aquarum, rex uniuersae creaturae tuae. Exaudi, Deus, preces serui

tui: illumina faciem tuam super me, et extrae me de carcere isto,

quia anima mea desiderat aliam prouinciam». Et ecce, angelus

Domini locutus est ei dicens: «Pax tibi, noli timere: Dominus misit

me ad te». Et deduxit eum de carcere, et uenit cum illo miliaria

quinque longe a ciuitate. Et dixit illi angelus: «Vbi festinat,

Gemine, animus tuus?». Geminus dixit: «Volo accipere

martirium propter nomen Domini!». Angelus dixit illi: «Gemine,

omnia martiria extincta sunt; uade in prouinciam Romanorum,

et ibi te oportet requiscere»; et benedixit eum; statim discessit.

Ille festinans peruenit ad mare, et non est inuenta nauicula;

et requieuit in illo loco decem et octo diebus, et fecit ibi speluncam

et commedebat herbas et bibebat aquas maris. Tunc uenerunt

pastores, uiderunt et audierunt; mirabantur: inter eos erat

puella paruula. Dixit ei beatus Geminus: «Puella, affer mihi

aquam maris, ut bibam». Illa dixit: «Domine, manus meae aridae

sunt: non possum tibi afferre aquam». Ille autem, positis genibus,

aspexit in celum et orabat ad Dominum; et sanatae sunt ambae

manus puellae ex illa hora. Tunc abiit illa et nuntiauit matri

suae, quomodo sana facta est, et quomodo petiit ille aquam, et omnia

narrauit matri suae. 58 Illico exiuit foras et uocauit omnes uicinos

et cognatos; clara uoce dicebat: «Venite et uidete filiam meam

habentem manum aridam, et sana facta est!». Currebant omnes,

qui audierant, et illa dixit: «Iuxta mare est spelunca, et ibi requiescit

unus homo. Statim, ut uidit filiam meam habentem manum

aridam, orauit ad Dominum suum; statim sanata est». Venerunt

omnes ad eum, et audientes eum baptizati sunt ab eo numero octuaginta.

Adiuit mater eius querens eum, et inuenit eum et dixit:

«Fili dulcissime, quare me deseris? Et ego et parentes tui

281

tristati sumus propter te. Fili, non habes tanta tempora, ut me et

bona tua et omnia, quae sunt patris tui, derelinquas». Geminus

dixit: «Decem annos expletos habeo: reuertere in terram natiuitatis

meae! Expecto naucleros: uolo pergere in prouinciam Romanorum,

sicut mihi nuntiatum est ab angelo sancto». Tunc mater

eius festinans reuersa est: nuntiauit parentibus suis.

Subito uenerunt naucleri et introiuit nauiculam; profectus

est. Cum demum uenerunt parentes eius et non inuenerunt, lamentauerunt

et plorauerunt, et fecerunt ibi ecclesiam in honorem

eius et ornauerunt eam coronis aureis et gemmis pretiosis, in qua

exuberant beneficia usque in presentem diem. Et mater eius

propter desiderium filii sui seruiens, ibi permansit omnibus diebus

uitae suae, et ibi requiescit corpus eius.

Beatus Geminus profectus est iuxta ciuitatem Phaniensem, et

uenit monasterium Sancti Paterniani, et misit se in orationem

usque in diem tertium. Statim misit abbas ad illum nuntium,

dicens: «Surge, ueni, quia abbas expectat te ad refectiones». Statim

surrexit et abiit, et uenit ad abbatem. Vidit eum, gauisus est

gaudio magno et dixit: «Ecce quam bonum et quam iucundum

habitare fratres in unum!». Tunc omnes abierunt ad refectiones:

simulque bibebant uinum, et murmurati sunt, quia non habebant

aquas. His auditis, beatus Geminus oculos ad celum habebat; sic

orabat ad Dominum dicens: «Exaudi, Domine, preces serui tui.

Deus Isdrael, qui illuminas omnem hominem uenientem in hunc

mundum, qui aperuisti oculos ceci et mare Rubrum aperuisti et introduxisti

Isdrael per medium eius, qui dixisti ad Moisem, ut percuteret

petram, et percussit uirga bis silicem et egressae sunt aquae

largissimae, produc, Domine, aquam in hunc locum, ut bibant omnes,

qui habitant». Statim aperta est terra et apparuit aqua uiua.

Deinde perrectus uenit de ciuitate in ciuitatem, usque in

ciuitatem Spoletanam. Introiuit in oratorium Sancti Gregorii,

prostratus in oratione lacrimis flagitare cepit. Dum staret in ora-

282

tione, uenit unus filius custodis ecclesiae, percussit maxillam eius

et eiecit foras. Mox repente demon uenit super eum et elisus in

terra uolutabatur expumans. Cucurrit pater eius et interrogans

eum, quid accidit, ille dixit: «Venit unus iuuenis tunicam habens

usque ad talos, tenetur in oratione, excitaui illum. Ille non surrexit,

et tanxi illum et percussi eum. Statim cecidit super me ista

infirmitas!». Tunc pater eius festinus abiit post eum et uenit ad

Narniae uiam. Hominem interrogauit, si uidisset illum iuuenem

transiens inde. Ille autem dixit: «Vade post eum, quia hic transiit».

Ille festinus uenit ad eum ad monumentum: cecidit ad pedes

eius, postulans ueniam ab eo. Beatus Geminus dixit ei: «Vade

in nomine domini mei Iesu Christi, filius tuus saluus erit».

Statim sanus factus est.

Peruenit igitur in ciuitatem Martanam et introiuit in domum

uiduae, illa habens filiam, quae habebat spiritum immundum.

Statim, data oratione, exiuit de illa spiritus. Cum uidit filiam

suam sanam, tremens facta cucurrit per ciuitatem et nuntiauit dicens:

«Audite omens, qui hic habitatis, si uidistis hominem sub

peregrino habitu uiuens, sanctus est! Qua hora uenit in domum

meam et, data oratione, statim sana facta est filia mea». Illi autem

querentes, inuenerunt eum, rogauerunt, ut ibi maneret, et

mansit ibi duos dies.

Postea uero, pergens inde, abiit locum, qui dicitur ciuitas Casuntina,

ibique habitauit, et fuit ibi annis triginta. Nam infirmos

multos in nomine Domini ibique reddebat sanos, demones effugebant,

lecto infirmantes sanabat, et cetera multa signa per illum

Deus fecit. Nam antea uocabatur ciuitas Casuntina, postea mutatus

est nomen: in qua constant nomen et beneficia usque in presentem

diem.

Postea uenerunt post multum tempus gens Persarum et

deuastauerunt ciuitatem et ecclesiam beati Gemini deiecerunt in

terram. Tunc beatus Geminus contristatus est nimis, angelus

283

Domini dicens illi: «Gemine, non oportet te hic manere: surge et

uade in ciuitatem Pherentinam, ibi oportet te manere». Et surgens

abiit; deinde uenit in ciuitatem et cepit predicare uerbum

Dei. Omnes, qui habitabant ciuitatem, non habebant uerbum

salutis, stabant simulque contra Dominum. Tunc iuramentum

fecerunt contra eum et multas persecutiones, et eiecerunt eum ex

ciuitate, persequentes. Beatus Geminus exiuit de ciuitate, et

inuenit prope ciuitatem in cauernis terrae mansiones; et introiuit et

habitauit ibi, usque dum Deus de seculo euocare dignatus est.

Postea uocauit eum angelus de celo dicens: «Tempus est, ut

epuleris in conuiuio meo cum parentibus tuis. Euge, serue bone

et fidelis, quia super pauca fuisti fidelis, super multa te constituam:

intra in gaudium Domini tui!». Et sic dicens, ab oculis eius

ablatus est; beatus Geminus, oculos intentos, fiduciam habet in

Domino.

Ibique conueniunt de longinquis regionibus infirmi et sanantur

ad sepulcrum eius, Ipso adiuuante, qui cum Patre et Spiritu

Sancto uiuit et regnat in secula seculorum. Amen.

284